Diari Oficial de la Generalitat Valenciana


Sumari del DOGV 4082, del 10-09-2001 (2001/7747)

ORDRE de 29 de juny de 2001, de la Conselleria de Cultura i Educació, per la qual es concedix l'autorització d'obertura i funcionament del centre docent privat de nova creació d'Educació Infantil, I i II cicle incomplets, anomenat Jesús Kind, a València.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/7747


Data del document
:   29-06-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament primari

ORDRE de 29 de juny de 2001, de la Conselleria de Cultura i Educació, per la qual es concedix l'autorització d'obertura i funcionament del centre docent privat de nova creació d'Educació Infantil, I i II cicle incomplets, anomenat Jesús Kind, a València. [2001/7747]
  
L'expedient ha sigut incoat a instància del promotor del centre docent privat de nova creació Jesús-Kind, de València, en sol·licitud d'autorització d'obertura i funcionament per a impartir els ensenyaments corresponents a l'Educació Infantil Primer i Segon cicle.
  
La Direcció General de Centres Docents ha aprovat, mitjançant resolució individualitzada per al centre, la proposta d'instal·lacions i ús educatiu dels espais reflectits en els plànols presentats per a l'autorització del centre.
  
L'expedient ha sigut tramitat per la direcció territorial competent, la qual, a la vista de l'informe favorable de la Unitat Tècnica de Construccions i del compromís del titular d'aportar la documentació relativa al professorat abans de l'inici del curs 2002/03.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Vista l'Ordre de 2 de febrer de 1998, de la Conselleria de Cultura, Educació i Ciència, per la qual s'establix els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991, de 14 de juny (DOGV de 11.03.98).
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament del següent centre docent privat, amb les característiques i efectes dels ensenyaments autoritzats que s'hi assenyalen:
  
Segon
  
El centre haurà d'aportar la relació de professors i les titulacions respectives davant la Direcció Territorial corresponent, la qual l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
El que es disposa en la present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de juny de 2001
  
El conseller de Cultura i Educació
  
MANUEL TARANCÓN FANDOS
  
ANNEX
  
Denominació genèrica del centre: Centre autoritzat d'Educació Infantil de Primer cicle i Segon cicle, incomplets
  
Denominació específica del centre: Jesus-Kind
  
Titular: Escuela Infantil Jesús-Kind, SL.
  
Domicili: c/ Gorgos, 5
  
Localitat: València
  
Província: València
  
Codi: 90292547
  
Ensenyaments i capacitat que s'autoritza amb efectes des del curs 2002/03:
  
- Educació Infantil, 1r Cicle, amb 1 unitat i 13 llocs escolars.